Νηστίσιμο ραβανί
Μπορεί αυτό το ραβάνι να μην έχει αυγά ή άλλα ζωϊκά λιπαρά, έχει όμως πλούσια γεύση και τέλεια υφή.
1/2 κούπα + 2 κουτ. σούπας μαργαρίνη + λίγη ακόμα για το σκεύος, 1 κούπα ζάχαρη, 1 κούπα γάλα καρύδας ή γάλα αμυγδάλου + 1/3 κούπας επιπλέον, 2 κούπες σιμιγδάλι χοντρό, 2 κουτ. γλυκού μπέικιν πάουντερ, 1/2 κούπα ινδική καρύδα, τριμμένη, 1/4 κούπας φιλέ αμυγδάλου, για το γαρνίρισμα, 11⁄2 κούπα (300 γρ.) ζάχαρη, 1 κούπα + 3/4 της κούπας νερό, 1 μικρό ξυλάκι κανέλας, 1/4 κουτ. γλυκού χυμός λεμονιού
Σε ένα μικρό κατσαρολάκι βράζουμε σε δυνατή φωτιά το νερό, τη ζάχαρη και την κανέλα και τα ανακατεύουμε μέχρι να λιώσει η ζάχαρη. Αφήνουμε να πάρει βράση και τότε χαμηλώνουμε τη φωτιά και αφήνουμε το σιρόπι να βράσει για 2-3 λεπτά, μέχρι να γίνει πιο παχύρρευστο.Αποσύρουμε από τη φωτιά και προσθέτουμε τον χυμό λεμονιού. Αφήνουμε το σιρόπι να κρυώσει εντελώς και μετά αφαιρούμε το ξύλο κανέλας.Προθερμαίνουμε τον φούρνο στους 175°C και αλείφουμε με λίγη μαργαρίνη ένα παραλληλόγραμμο ταψί περίπου 25 x 40 εκ.Λιώνουμε τη μισή κούπα μαργαρίνη μαζί με τις 2 κουταλιές επιπλέον στον φούρνο μικροκυμάτων ή σε κατσαρολάκι σε πολύ χαμηλή φωτιά και την αφήνουμε στην άκρη.Σε ένα μεγάλο μπολ ανακατεύουμε με το σύρμα το γάλα με τη ζάχαρη, μέχρι να διαλυθεί κάπως η ζάχαρη.Προσθέτουμε το σιμιγδάλι, το μπέικιν πάουντερ και τη μισή ποσότητα από την ινδική καρύδα και ανακατεύουμε να αναμειχθούν.Ρίχνουμε στο μπολ και τη λιωμένη μαργαρίνη, ανακατεύουμε και αφήνουμε το μείγμα για λίγο, ώστε να το απορροφήσει.Αδειάζουμε το μείγμα στο ταψί, στρώνουμε ομοιόμορφα (θα έχει πάχος περίπου 2 δάχτυλα) και ψήνουμε για 40-45 λεπτά, μέχρι να ροδίσει στην επιφάνεια.Μόλις βγάλουμε το γλυκό από τον φούρνο, το περιχύνουμε αμέσως με το κρύο σιρόπι.Αφήνουμε το σιροπιασμένο γλυκό να κρυώσει εντελώς και να απορροφήσει το σιρόπι, για περίπου 1 ώρα.Γαρνίρουμε με το φιλέ αμυγδάλου και την υπόλοιπη τριμμένη ινδική καρύδα και σερβίρουμε.
Νηστίσιμα